Η αποτελεσματικότητα των γεωργικών εκμεταλλεύσεων στις ορεινές και μειονεκτικές περιοχές του Ν. Θεσσαλονίκης
Creators: name: Γαλέα, Μαρία Σταύρου
Publisher: name: Aristotle University of Thessaloniki
Year: 2007
Subjects: Αποτελεσματικότητα
Ορεινές και μειονεκτικές περιοχές
Γεωργικές εκμεταλλεύσεις
Εξισωτική αποζημίωση
Efficiency
Less favoured areas
Crop farms
Livestock farms
Compensatory allowance

description: Οι ορεινές και μειονεκτικές περιοχές της Ελλάδας περιλαμβάνουν το 82,6% της γεωργικής έκτασης και το 61,1% των εκμεταλλεύσεων της χώρας. Στην παρούσα εργασία διερευνήθηκε η αποτελεσματικότητα των γεωργικών επιχειρήσεων που δραστηριοποιούνται σε αυτές τις περιοχές. Για το σκοπό αυτό, υπολογίστηκαν τα οικονομικά αποτελέσματα των εκμεταλλεύσεων, ενώ προκειμένου να σχηματιστεί μια γενική εικόνα του γεωργικού πληθυσμού των περιοχών αυτών, μελετήθηκαν τα δημογραφικά χαρακτηριστικά των αρχηγών των εκμεταλλεύσεων. Η έρευνα βασίστηκε σε πρωτογενή δεδομένα, που συλλέχθηκαν το 2006, με τη βοήθεια ερωτηματολογίων από 127 εκμεταλλεύσεις φυτικής και ζωικής παραγωγής των ορεινών και μειονεκτικών περιοχών του Ν. Θεσσαλονίκης. Επιπλέον, χρησιμοποιήθηκαν στοιχεία της Ε.Σ.Υ.Ε., της Διαχειριστικής Αρχής του Υπουργείου Αγροτικής Ανάπτυξης και της Διεύθυνσης Αγροτικής Ανάπτυξης του Ν. Θεσσαλονίκης.Αρχικά, υπολογίστηκαν τα οικονομικά αποτελέσματα των εκμεταλλεύσεων α) λαμβάνοντας υπόψη το σύνολο των επιδοτήσεων, β) χωρίς τις επιδοτήσεις, καθώς και γ) μόνο με την εξισωτική αποζημίωση, ενώ στη συνέχεια, υπολογίστηκε η αποτελεσματικότητα των εκμεταλλεύσεων (εισροών και εκροών), τόσο σε ένα περιβάλλον χωρίς επιδοτήσεις, όσο και με τη συμβολή της εξισωτικής αποζημίωσης. Για την εκτίμηση της αποτελεσματικότητας χρησιμοποιήθηκε η μέθοδος της Περιβάλλουσας Ανάλυσης Δεδομένων (DEA).Από την έρευνα συμπεραίνουμε ότι οι γεωργοί της ορεινής περιοχής είναι μεγαλύτερης ηλικίας σε σχέση με της μειονεκτικής, ενώ στο σύνολό τους, εμφανίζουν παρόμοια κοινωνικά χαρακτηριστικά. Όσον αφορά την οικονομικότητα των εκμεταλλεύσεων, όταν λαμβάνονται υπόψη όλες οι επιδοτήσεις, οι γεωργικές εκμεταλλεύσεις, τόσο της ορεινής όσο και της μειονεκτικής περιοχής, εμφανίζονται επικερδείς. Στην περίπτωση που δεν συνυπολογιστούν οι ενισχύσεις, μόνο οι εκμεταλλεύσεις ζωικής παραγωγής εμφανίζουν κέρδος, ενώ η χορήγηση της εξισωτικής αποζημίωσης δεν μεταβάλλει την οικονομικότητα των γεωργικών εκμεταλλεύσεων. Το βασικό συμπέρασμα, όσον αφορά την αποτελεσματικότητα, είναι ότι η συνολική αποτελεσματικότητα των εκμεταλλεύσεων φυτικής παραγωγής ανέρχεται, κατά μέσο όρο, στο 49,3%, σαφώς χαμηλότερη από αυτή της ζωικής παραγωγής (75,4%). Η διαφοροποίηση αυτή υπάρχει και στην τεχνική αποτελεσματικότητα (64,9% και 83,3%, αντίστοιχα για τις εκμεταλλεύσεις φυτικής και ζωικής παραγωγής) καθώς και στην αποτελεσματικότητα κλίμακας (76,9% και 90,1%, αντίστοιχα), που σημαίνει ότι οι εκμεταλλεύσεις ζωικής παραγωγής υπερέχουν ως προς όλες τις μορφές αποτελεσματικότητας. Επιπλέον, η υπεροχή της αποτελεσματικότητας κλίμακας έναντι της τεχνικής αποτελεσματικότητας, καταδεικνύει ότι η εσωτερική οργάνωση επηρεάζει περισσότερο τη συνολική αποτελεσματικότητα των εκμεταλλεύσεων, από ότι το περιβάλλον όπου λειτουργούν.Όταν ληφθεί υπόψη η εξισωτική αποζημίωση, η συνολική αποσματικότητα ανέρχεται, κατά μέσο όρο στο 52,9% και 77,4%, αντίστοιχα για τις εκμεταλλεύσεις φυτικής και ζωικής παραγωγής, η τεχνική αποτελεσματικότητα στο 66,7% και 83,9%, αντίστοιχα και η αποτελεσματικότητα κλίμακας στο 80,1% και 91,8%, αντίστοιχα, γεγονός που σημαίνει ότι η εξισωτική αποζημίωση αυξάνει όλες τις μορφές αποτελεσματικότητας, με την αύξηση να είναι μεγαλύτερη στις εκμεταλλεύσεις φυτικής παραγωγής. Τέλος, από τις κατανομές των συχνοτήτων, στις οποίες ομαδοποιούνται οι εκμεταλλεύσεις, ανάλογα με το επίπεδο της αποτελεσματικότητας και με την περιοχή στην οποία δραστηριοποιούνται, προκύπτει ότι οι εκμεταλλεύσεις φυτικής παραγωγής της ορεινής περιοχής λειτουργούν λιγότερο αποτελεσματικά και χαρακτηρίζονται από μεγαλύτερη "σπατάλη" εισροών, από αυτές της μειονεκτικής περιοχής, ενώ το ακριβώς αντίθετο συμβαίνει με τις εκμεταλλεύσεις ζωικής παραγωγής. Με βάση τα παραπάνω, προτείνεται η βελτίωση της εσωτερικής οργάνωσης και διαχείρισης των εισροών των εκμεταλλεύσεων, καθώς με αυτό τον τρόπο μπορεί να επιτευχθεί μεγαλύτερη αύξηση της αποτελεσματικότητά τους. Επίσης, προτείνεται η παραγωγή ζωικών προϊόντων να επικεντρωθεί κυρίως στις ορεινές περιοχές, αφού σύμφωνα με τα αποτελέσματα της έρευνας, οι εκμεταλλεύσεις ζωικής παραγωγής λειτουργούν πιο αποτελεσματικά στις ορεινές περιοχές, σε αντίθεση με τις εκμεταλλεύσεις φυτικής παραγωγής, οι οποίες επιτυγχάνουν υψηλότερη αποτελεσματικότητα στις μειονεκτικές περιοχές.
description: The less-favoured areas in Greece cover 82.6% of agricultural land and include 61.1% of all farms in the country. The aim of this study is to examine the efficiency of crop and livestock farms within these areas. For this purpose, the economic farm results have been estimated. In addition, farmers' demographic features have been studied in order to form an overview of the agricultural population profile. The data used in this study is based on a direct interview survey of 127 randomly selected crop and livestock farmers of the less favoured areas in Thessaloniki Prefecture, conducted in the year 2006. Furthermore, data from the National Statistical Service of Greece (E.S.Y.E.), the Managing Authority of the Hellenic Ministry of Rural Development and Food and the Directorate of Rural Development and Food of the Prefecture of Thessaloniki has been used. In the first place, farm economic results have been estimated a) with subsidies, b) without any subsidy and c) with compensatory allowance. In addition, efficiency scores of farms have been calculated using the DEA method (input and output oriented model) a) without the subsidies and b) with compensatory allowance.According to the results of the research, farmers in the mountain areas are older than those in the "other" less favoured areas, while in other social aspects they both show similar characteristics. As far as the economic farm results are concerned, after taking into account the subsidies status, crop and livestock farms appear to be profitable. However, if subsidies are not co-calculated, only the livestock farms remain profitable. On the other hand, compensatory allowance does not seem to have any significant effect on the economic results.As for efficiency, the principal conclusion is that the overall crop farm technical efficiency reaches an average of 49.3%, clearly lower to the one measured for livestock farms. Similar differences are observed in the areas of pure technical (64.9% vs 83.3%) as well as scale efficiency (76,9% vs 90,1%). The above clearly signifies that livestock farms are more efficient than crop farms in all three efficiency aspects. The prevalence of scale efficiency over pure technical efficiency signifies the greater effect input management has on overall technical efficiency than external environment.When compensatory allowance is taken into account the overall technical efficiency reaches 52.9% vs 77.4% for crop and livestock farms, pure technical efficiency 66.7% vs 83.9% and scale efficiency 80.1% vs 91.8%. The conclusion is that compensatory allowance positively affects efficiency of both crop and livestock farms with the highest increase marked in the former.From the frequency distributions, in which the farms are grouped by pure technical, overall technical and scale efficiency and by area we established that mountainous crop farms seem to be less efficient and show poorest input management than crop farms in the "other" less favoured areas, while the exact opposite happens in the case of livestock farms. As a conclusion, it is recommended that farms improve their efficiency mainly through reorganization of input management. Furthermore, mountainous areas should be shown preference to for livestock farm production rather than "other" less favoured areas since the research results show that livestock farm efficiency is higher in the mountain areas as opposed to crop farming which exhibits the highest efficiency scores in the "other" less favoured areas.